**JŪRINĖS KULTŪROS KOORDINACINĖS TARYBOS**

**PROTOKOLAS**

2015 m. lapkričio 16 d. Nr. (20.26.)-TAR1- 78

Klaipėda

Posėdis įvyko 2015 m. lapkričio 10 d. 15.35 val.

Posėdis baigėsi 2015 m. lapkričio 10 d. 17.30 val.

Vieta: Didysis pasitarimų kambarys („Akvariumas“), II a. fojė, Klaipėdos miesto savivaldybė.

Posėdžio pirmininkas – Petras Bekėža, Lietuvos jūrininkų sąjungos pirmininkas.

Posėdžio sekretorius – Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja Jūrinės kultūros koordinacinės tarybos nariai (14 iš 20):

1. Danguolė Balsė, Laivų statybos ir remonto mokyklos projektų vadovė, mokyklos tarybos pirmininkė;

2. Petras Bekėža, Lietuvos jūrininkų sąjungos pirmininkas;

3. Ramūnas Janušas, Jūrinio paveldo asociacijos pirmininkas;

4. Gintautas Kutka, Lietuvos laivų savininkų asociacijos vykdantysis direktorius;

5. Ričardas Lučka, Jūrų kapitonų klubo narys;

6. Vidmantas Matutis, Lietuvos marinistikos žurnalistų klubo „Marinus“ pirmininkas;

7. Vidas Pakalniškis, Klaipėdos miesto savivaldybės administracijos Ugdymo ir kultūros departamento Kultūros skyriaus vyriausiasis specialistas;

8. Prof. Viktoras Senčila, Lietuvos aukštosios jūreivystės mokyklos direktorius;

9. Lina Skrupskelienė, Klaipėdos miesto savivaldybės tarybos Kultūros, švietimo ir sporto komiteto narė;

10. Robertinas Tarasevičius, Lietuvos saugios laivybos administracijos direktorius;

11. Tadas Viltrakis, Lietuvos Respublikos jūrinės istorijos ir kultūros klubo „Budys“ Jachtingo muziejaus kuratorius;

12. Olga Žalienė, Lietuvos jūrų muziejaus direktorė;

13. Romandas Žiubrys, VšĮ „Klaipėdos šventės“ direktorius;

14. prof. habil. dr. Vladas Žulkus, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas;

**DARBOTVARKĖ:**

1. **Dėl Jūrinės kultūros koordinacinės tarybos reglamento pakeitimo;**
2. **Dėl Klaipėdos miesto savivaldybės jūrinės kultūros apdovanojimo „Albatrosas“ nuostatų naujos redakcijos projekto;**
3. **Dėl jūrinių minėtinų datų kalendoriaus;**
4. **Dėl Klaipėdos valstybinio jūrų uosto rinkliavų taikymo taisyklių papildymo;**
5. **Einamieji klausimai.**

Posėdžio medžiaga:

1. Klaipėdos miesto jūrinės kultūros apdovanojimo „Albatrosas“ nuostatų, patvirtintų Klaipėdos miesto savivaldybės tarybos 2013 m. birželio 27 d. sprendimu Nr. T2-155 naujos redakcijos projektas, 2 lapai;

2. Klaipėdos miesto jūrinės kultūros apdovanojimo „Albatrosas“ nuostatų priedo (teikimo forma) „Teikimas Klaipėdos miesto jūrinės kultūros apdovanojimui „Albatrosas“ naujos redakcijos projektas, 1 lapas;

3. Jūrinės kultūros koordinacinės tarybos reglamento, patvirtinto Jūrinės kultūros koordinacinės tarybos 2010 m. birželio 29 d. nutarimu naujos redakcijos projektas, 3 lapai;

4. Minėtinų jūrinės kultūros įvykių, datų kalendoriaus projektas, 3 lapai.

5. Klaipėdos valstybinio jūrų uosto rinkliavų taikymo taisyklės, patvirtintos LR Susisekimo ministro 2005-06-30 įsakymu Nr.3-2246, 13 lapų.

**1. SVARSTYTA. Dėl Jūrinės kultūros koordinacinės tarybos reglamento pakeitimo.**

 Pranešėjas – Petras Bekėža, Lietuvos jūrininkų sąjungos pirmininkas.

 P. Bekėža pristatė siūlomus JKKT reglamento pakeitimus, atsižvelgiant į JKKT nuostatų pakeitimus bei susiklosčiusią JKKT darbo organizavimo praktiką: naujas 10 punktas, papildyti 9 ir 19 punktai, patikslinti 21 ir 22 punktai.

 Posėdžio dalyviai svarstė siūlomus pakeitimus.

Pasiūlyta 22 punktą patikslinti ir išdėstyti taip:

„22. Tarybos narys, nedalyvaujantis Tarybos posėdyje, raštišku pranešimu gali deleguoti į Tarybos posėdį savo atstovą, kuris turi teisę pasisakyti, dalyvauti diskusijose. Atstovui nesuteikiama teisę balsuoti priimant sprendimu“.

**NUTARTA.** Patvirtinti Jūrinės kultūros koordinacinės tarybos reglamentą, patikslinus projekte 22 punktą šitaip: „22. Tarybos narys, nedalyvaujantis Tarybos posėdyje, raštišku pranešimu gali deleguoti į Tarybos posėdį savo atstovą, kuris turi teisę pasisakyti, dalyvauti diskusijose. Atstovui nesuteikiama teisę balsuoti priimant sprendimu“.

PRIDEDAMA: Jūrinės kultūros koordinacinės tarybos reglamentas, 3 lapai.

Nutarimas priimtas bendru sutarimu.

**2. SVARSTYTA. Dėl Klaipėdos miesto savivaldybės jūrinės kultūros apdovanojimo „Albatrosas“ nuostatų naujos redakcijos projekto.**

Pranešėjas – Petras Bekėža, Lietuvos jūrininkų sąjungos pirmininkas.

O. Žalienė pristatė JKKT darbo grupės: O.Žalienė, R.Žiubrys, P. Bekėžos, V. Matučio parengtą Klaipėdos miesto savivaldybės jūrinės kultūros apdovanojimo „Albatrosas“ nuostatų naujos redakcijos projektą. Pakeitimų esmė- atsisakyti nominacijų, kadangi jos yra labai griežti apibrėžimai ir vertinan tenka sekti nominacijos kategoriją, o ne patį įvykį. Todėl siūloma atsisakyti nominacijų ir apdovanojimą skirti už konkretų pasiekimą. Siūloma pakeisti 9 punktą ir patikslinti 14 punktą, atsižvelgiant į pasikeitimus 9 punkte.

JKKT nariai svarstė siūlomus darbo grupės pakeitimus.

Po diskusijų pasiūlyta patikslinti 9 ir 14 punktų formuluotėse už ką skiriamas apdovanojimas *„9. Apdovanojimu įvertinami praėjusių kalendorinių metų darbą jūrinės kultūros srityje“, „14............pretendentą., nurodant už kokius 9 punkte išvardintus darbus jis teikiamas apdovanojimui, ...“* pakeisti 10 punkte žodį *„asmuo“* į žodį „*nominantas“.*

 V. Matutis nepritarė, kad apdovanojimų nuostatuose būtų atsisakyta nominacijų, prognozavo, kad gali nelikti kitų sričių apdovanojimų: pvz.: literatūros, metų jūrinio įvykio. Gali atsitikti taip, kad bus apdovanojami populiariausi, labiausiai pastebimi socialiniai – kultūriniai įvykiai.

R. Mažonienė pasiūlė peržvelgti ir teikimo formos projektą, atsižvelgiant į posėdžio metu pasiūlytus apdovanojimo nuostatų pakeitimus.

 JKKT nariai R. Tarasevičius, V. Pakalniškis ir kiti JKKT nariai diskutavo dėl Teikimo formos projekto. Teikimo formos 2 punkte siūlyta suformuluoti taip :

„2. Klaipėdos miesto jūrinės kultūros apdovanojimui „Albatrosas“ siūloma už darbą jūrinės kultūros srityje (pavadinimas ir sritis pagal Klaipėdos miesto jūrinės kultūros „Albatrosas“ nuostatų 9 punktą)“.

Dėl Teikimo formos 2 punkto kilo diskusijos ir nebuvo susitarta, kaip jį formuluoti.

R. Mažonienė pasiūlė sekančiam posėdžiui pateikti siūlomų Teikimo formos pakeitimus raštu, kadangi pasiūlymai yra keičiantys dokumentą iš esmės.

**NUTARTA**:

1. Pritarti Klaipėdos miesto savivaldybės jūrinės kultūros apdovanojimo „Albatrosas“ nuostatų naujos redakcijos projektui su siūlomais pakeitimai 9, 10 ir 14 punktuose.

BALSUOTA: 13-už, 1- susilaikė.

PRIDEDAMA. Klaipėdos miesto savivaldybės jūrinės kultūros apdovanojimo „Albatrosas“ nuostatų naujos redakcijos projektas, 2 lapai.

2. Siūloma Klaipėdos miesto jūrinės kultūros apdovanojimo „Albatrosas“ nuostatų priede Teikimo formoje 2 punktą pakeisti ir išdėstyti jį taip:

„2. Klaipėdos miesto jūrinės kultūros apdovanojimui „Albatrosas“ siūloma už darbą jūrinės kultūros srityje (pagal Klaipėdos miesto jūrinės kultūros „Albatrosas“ nuostatų 9 punktą)“.

3. JKKT nariai ateinančiam JKKT posėdžiui pateikia Klaipėdos miesto jūrinės kultūros apdovanojimo „Albatrosas“ nuostatų priedo siūlomus Teikimo formos projektus raštu, kad būtų galima toliau diskutuoti.

Nutarimas priimtas bendru sutarimu.

PRIDEDAMA. Klaipėdos miesto savivaldybės jūrinės kultūros apdovanojimo „Albatrosas“ nuostatų priedo Teikimo formos naujos redakcijos projektas, 1 lapas.

**3. SVARSTYTA. Dėl jūrinių minėtinų datų kalendoriaus.**

Pranešėjas – Petras Bekėža, Lietuvos jūrininkų sąjungos pirmininkas.

P. Bekėža pristatė 2016 m. jūrinių datų ir įvykių kalendorių.

D. Balsė ir R.Tarasevičius pasiūlė papildyti šį kalendorių savo įstaigų datomis.

JKKT nariai diskutavo dėl tikslesnio kalendoriaus pavadinimo. Pasiūlyta patikslinti pavadinimą „Jūriniai įvykiai ir datos“

**NUTARTA.** Pritarti Jūrinių įvykių ir datų kalendoriui ir rekomenduoti Jūrinės kultūros koordinacinės tarybos nariams jį platinti bei Kultūros skyriui paskelbti jį savivaldybės internetiniame puslapyje [www.klaipeda.lt](http://www.klaipeda.lt) **.**

PRIDEDAMA. Jūrinių įvykių ir datų kalendorius, 3 lapai.

**4. SVARSTYTA. Dėl Klaipėdos valstybinio jūrų uosto rinkliavų taikymo taisyklių pakeitimo inicijavimo.**

 Pranešėjas- Romandas Žiubrys, VšĮ „Klaipėdos šventės“ direktorius.

R. Žiubrys paaiškino, kad remiantis VšĮ „Klaipėdos šventės“ senųjų burlaivių regatų bei pavienių burinių laivų vizitų Klaipėdoje organizavimo praktika, o taip pat atsižvelgiant į gautas tokių laivų kapitonų pastabas, siūlo JKKT vardu kreiptis į Klaipėdos valstybinio jūrų uosto direkciją (KVJUD) bei į LR Susisiekimo ministeriją, kad minėtų taisyklių X skyrius (Uosto rinkliavų taikymo išimtys) būtų papildytos nuostata, jog „Laivo, navigacinės, krantinės, tonažo, sanitarinės ir keleivių rinkliavos nemoka **buriniai laivai“.** Pagal dabar galiojančias taisykles ir jose numatytas išimtis kiekvieno užsienio šalies burinio laivo kapitonas turėtų rašyti prašymą Uosto direkcijai ir įtinkinti, kad laivo vizitas yra ne komercinis (vizitai įvairių švenčių proga, bendradarbiavimo, pažintiniai, uosto plėtros bei naujų kontaktų užmezgimo vizitai ir pan.). O tai sudėtinga ir tikrai neskatina dažnesnio burinių laivų lankymosi Klaipėdoje.

 JKKT nariai diskutavo dėl pateikto pasiūlymo. R. Tarasevičius pasiūlė kreiptis į Merą, suabejojo, ar JKKT pagal kompetenciją gali siūlyti pakeitimus LR Susisekimo ministrui.

 P. Bekėža pasiūlė dėl taisyklių pakeitimo vienu raštu kreiptis dviem adresais: į merą ir į KVJUD.

**NUTARTA;**

1. Pritarti Jūrinės kultūros koordinacinei tarybos kreipimuisi į Klaipėdos miesto merą bei Klaipėdos valstybinio jūrų uosto direkciją dėl Klaipėdos valstybinio jūrų uosto rinkliavų taikymo taisyklių pakeitimo, siekiant, kad nuo uosto rinkliavos būtų atleisti buriniai ir tradiciniai (istoriniai) laivai;

2. R. Žiubrys ir P. Bekėža parengs kreipimosi projektą;

**5. SVARSTYTA.** **Einamieji klausimai.**

Pranešėjas – prof. habil. dr. Vladas Žulkus, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas.

V. Žulkus informavo, kad Klaipėdos universitetas ketina teikti projektą dėl Lietuvos karo laivų, nuskendusių Estijos vandenyje istorinių tyrimų finansavimo Lietuvos šimtmečio paminėjimo programai. Pristatė projektą, jo partnerius. Paprašė, kad JKKT pritartų šiam projektui.

 L. Skrupskelienė paprašė, kad projekto rezultatai būtų viešinami, plačiai pristatomi Lietuvos žmonėms – pvz. sukurtas ir rodomas dokumentinis filmas per Nacionalinę Lietuvos televiziją.

 V.Žulkus patikino, kad projektas daugiau yra kultūrinis, istorinis nei mokslinis ir jo sklaida visuomenei yra projekto sudedamoji dalis.

**NUTARTA.** Pritarti Klaipėdos universiteto rengiamam projektui dėl Lietuvos karo laivų, nuskendusių Estijos vandenyje istorinių tyrimų. JKKT pritarimo rašto tekstą projektui parengs V. Žulkus.

Posėdžio pirmininkas Petras Bekėža

Posėdžio sekretorė Raimonda Mažonienė